ddrg/super_eurlex huggingface dataset:
SL Uradni list Evropske unije C 151/28

Sklep Splošnega sodišča z dne 29. marca 2012 – Asociación Española de Banca proti Komisiji

(Zadeva T-236/10) (1)

(Ničnostna tožba - Državne pomoči - Shema pomoči, ki omogoča davčnoamortizacijo finančnega dobrega imena za prevzem deležev v tujih družbah - Odločba s katero je shema pomoči razglašena za nezdružljivo s skupnim trgom in je odrejena zagotovitev vračila pomoči - Združenje - Neobstoj posamičnega nanašanja - Nedopustnost)

2012/C 151/46

Jezik postopka: španščina

Stranki

Tožeča stranka: Asociación Española de Banca (Madrid, Španija) (zastopniki: J. Buendía Sierra, E. Abad Valdenebro, M. Muñioz de Juan in R. Calvo Salinero, odvetniki)

Tožena stranka: Evropska komisija (zastopnika: R. Lyal in C. Urraca Caviedes,)

Predmet

Predlog za razglasitev ničnosti člena 1(1) in, podredno, člena 4 Odločbe 2011/5/ES Komisije z dne 28. oktobra 2009 o davčni amortizaciji finančnega dobrega imena (goodwill) za prevzeme tujih deležev C 45/07 (ex NN 51/07, ex CP 9/07) Španije (UL 2011, L 7, str. 48).

Izrek

1. Tožba se zavrne.

2. Asociaciôn Española de Banca se naloži plačilo stroškov.

(1) UL C 195, 17.7.2010.
SL Uradni list Evropske unije C 340/22

Sklep Splošnega sodišča z dne 21. septembra 2011 – PPG in SNF proti ECHA

(Zadeva T-268/10) (1)

(Ničnostna tožba - REACH - Opredelitev akrilamida kot snovi, ki zbuja veliko skrb - Rok za vložitev tožbe - Nedopustnost)

2011/C 340/46

Jezik postopka: angleščina

Stranke

Tožeči stranki: Polyelectrolyte Producers Group GEIE (PPG) (Bruselj, Belgija) in SNF SAS (Andrézieux-Bouthéon, Francija) (zastopniki: sprva K. Van Maldegem in R. Cana, odvetnika, ter P. Sellar, solicitor, nato K. Van Maldegem in R. Cana)

Tožena stranka: Evropska agencija za kemikalije (ECHA) (zastopnika: M. Heikkilä in W. Broere, zastopnika)

Intervenientki v podporo tožene stranke: Kraljevina Nizozemska (zastopnika: M. Noort in J. Langer, zastopnika) in Evropska komisija (zastopnika: P. Oliver in E. Manhaeve, zastopnika)

Predmet

Predlog za razglasitev ničnosti odločbe ECHA o opredelitvi akrilamida (ES št. 201 173 7) kot snovi, ki izpolnjuje merila iz člena 57 Uredbe (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, str. 1), ter o vključitvi te snovi na seznam tistih snovi, ki bodo v skladu s členom 59 navedene uredbe morda vključene v Prilogo XIV k tej uredbi.

Izrek

1. Tožba se zavrže kot nedopustna.

2. Družbi Polyelectrolyte Producers Group GEIE (PPG) in SNF SAS se naloži plačilo lastnih stroškov in stroškov Evropske agencije za kemikalije (ECHA).

3. Kraljevina Nizozemska in Evropska komisija nosita lastne stroške.

(1) UL C 274, 9.10.2010.
1.

Obveznost družb Westfälische Drahtindustrie GmbH, Westfälische Drahtindustrie Verwaltungsgesellschaft mbH & Co. KG in Pampus Industriebeteiligungen GmbH & Co. KG, da v korist Evropske komisije zagotovijo bančno garancijo v izogib takojšnje izterjave globe, ki jim je bila naložena s členom 2(1) Sklepa Komisije C(2010) 4387 konč. z dne 30. junija 2010 v zvezi s postopkom na podlagi člena 101 PDEU in člena 53 Sporazuma EGP (zadeva COMP/38.344 – Jeklo za prednapenjanje), kot je bil spremenjen s Sklepom Komisije C(2010) 6676 konč. z dne 30. septembra 2010, se odloži pod naslednjimi pogoji: — družbe Westfälische Drahtindustrie, Westfälische Drahtindustrie Verwaltungsgesellschaft in Pampus Industriebeteiligungen nakažejo Komisiji znesek [zaupno] milijonov eurov pred 30. junijem 2011; — Komisiji v obrokih nakažejo 300 000 eurov na vsak 15. dan v mesecu, od 15. julija 2011 dalje in dokler se ne izda nova odredba, vendar najkasneje do razglasitve sklepa v zadevi v glavni stvari.
SL Uradni list Evropske unije C 173/10

Sklep Splošnega sodišča z dne 11. aprila 2011 – Département du Gers proti Komisiji

(Zadeva T-478/10) (1)

(Ničnostna tožba - Okolje in varstvo zdravja ljudi - Gensko spremenjena živila in krma - Neobstoj posamične zadevnosti - Nedopustnost)

2011/C 173/23

Jezik postopka: francoščina

Stranki

Tožeča stranka: Département du Gers (Francija) (zastopnika: S. Mabile in J.-P. Mignard, odvetnika)

Tožena stranka: Evropska komisija (zastopnika: D. Bianchi in L. Pignataro, zastopnika)

Predmet

Predlog za razglasitev ničnosti Sklepa Evropske komisije 2010/419/EU z dne 28. julija 2010 o podaljšanju odobritve za nadaljnje trženje proizvodov, ki vsebujejo gensko spremenjeno koruzo Bt11 (SYN-BTØ11-1), so iz nje sestavljeni ali proizvedeni, o odobritvi živil in živilskih sestavin, ki vsebujejo poljsko koruzo Bt11 (SYN-BTØ11-1) ali so iz nje sestavljeni, v skladu z Uredbo (ES) št. 1829/2003 Evropskega parlamenta in Sveta in razveljavitvi Odločbe 2004/657/ES (JO L 197, str. 11).

Izrek

1. Tožba se zavrže kot nedopustna.

2. Département du Gers nosi svoje stroške in stroške, ki jih je priglasila Evropska komisija.

3. O predlogih za intervencijo Evropskega parlamenta, Sveta Evropske unije, regije Center, regije Pikardija, departmaja Haute-Garonne, regije Bretanja, regije Poitou-Charentes, regije Provansa-Alpe-Azurna obala, regije Burgundija, regije Jug-Pireneji, regije Auvergne, regije Loire, regije Rona-Alpe, departmaja Côtes d’Armor, regije Île de France in regije Nord-Pas-de-Calais ni treba odločati.

(1) UL C 346, 18.12.2010.
3.

Družbi Iberdrola, Komisiji in Kraljevini Španiji se določi rok za vložitev zahteve, da naj se nekateri zaupni elementi iz spisa in iz tega sklepa izključijo iz obvestila strankam, navedenim v točki 1 tega izreka, in za to, da za namene tega obvestila predložijo nezaupno različico dokumentov iz spisa in tega sklepa.
SL Uradni list Evropske unije C 260/14

Sklep predsednika Splošnega sodišča z dne 29. julija 2010 – Cross Czech proti Komisiji

(Zadeva T-252/10 R)

(Postopek za izdajo začasne odredbe - Šesti okvirni program na področju raziskav, tehnološkega razvoja in predstavitvenih dejavnosti - Dopis, s katerim so potrjene ugotovitve finančne revizije - Predlog za odložitev izvršitve - Neupoštevanje obličnostnih zahtev - Nedopustnost)

2010/C 260/19

Jezik postopka: angleščina

Stranki

Tožeča stranka: Cross Czech a.s. (Praga, Češka republika) (zastopnik: T. Schollaert, odvetnik)

Tožena stranka: Evropska komisija (zastopnika: R. Lyal in W. Roels, zastopnika)

Predmet

Predlog za odložitev izvršitve dopisa Komisije z dne 12. marca 2010, s katerim so potrjene ugotovitve revizije računovodskih izkazov, ki jih je tožeča stranka predložila za obdobje od 1. februarja 2005 do 30. aprila 2008 v zvezi s projekti eMapps.com, CEEC IST NET in Transfer-East.

Izrek

1. Predlog za izdajo začasne odredbe se zavrne.
SL Uradni list Evropske unije C 195/18

Sklep Splošnega sodišča z dne 21. maja 2010 – ICO Services proti Parlamentu in Svetu

(Zadeva T-441/08) (1)

(„Ničnostna tožba - Odločba št. 626/2008/ES - Skupni okvir za izbiro in odobritev operaterjev mobilnih satelitskih sistemov - Neobstoj neposrednega nanašanja - Nedopustnost“)

2010/C 195/28

Jezik postopka: angleščina

Stranke

Tožeča stranka: ICO Services Ltd (Slough, Berkshire, Združeno kraljestvo) (zastopnik: S. Tupper, solicitor)

Toženi stranki: Evropski parlament (zastopnika: J. Rodrigues in R. Kaškina, zastopnika); in Svet Evropske unije (zastopnika: G. Kimberley in F. Florindo Gijón, zastopnika)

Intervenientka v podporo toženih strank: Evropska komisija (zastopnika: M. Wilderspin in A. Nijenhuis, zastopnika)

Predmet

Predlog za razglasitev ničnosti Odločbe št. 626/2008/ES Evropskega parlamenta in Sveta z dne 30. junija 2008 o izbiri in odobritvi sistemov, ki zagotavljajo mobilne satelitske storitve (MSS) (UL L 172, str. 15).

Izrek

1. Tožba se zavrže kot nedopustna.

2. ICO Services Ltd nosi svoje stroške ter stroške Evropskega parlamenta in Sveta Evropske unije.

3. Evropska komisija nosi svoje stroške.

(1) UL C 6, 10.1.2009.
SL Uradni list Evropske unije C 392/26

Sklep Splošnega sodišča z dne 13. septembra 2017 – Nemčija/Komisija

(Zadeva T-97/09) (1)

((Ničnostna tožba - ESRR - Zmanjšanje finančne pomoči - Nespoštovanja roka, določenega za sprejetje sklepa - Bistvene kršitve postopka - Očitno utemeljena tožba))

(2017/C 392/32)

Jezik postopka: nemščina

Stranke

Tožeča stranka: Zvezna republika Nemčija (zastopniki: sprva M. Lumma, C. Blaschke in T. Henze, nato T. Henze in J. Möller, agenti, skupaj s C. von Donatom, odvetnikom)

Tožena stranka: Evropska komisija (zastopniki: B. Conte, A. Steiblytė in B.-R. Killmann, agenti)

Intervenientki v podporo tožeče stranke: Kraljevina Španija (zastopniki: sprva J. Rodríguez Cárcamo, odvetnik, nato A. Rubio González, abogado del estado, nazadnje V. Ester Casas, agent) in Kraljevina Nizozemska (zastopniki: sprva C. Wissels in Y. de Vries, nato J. Langer in B. Koopman, agenti)

Predmet

Predlog na podlagi člena 263 PDEU za razglasitev ničnosti Odločbe Komisije K(2008) 8465 konč. z dne 19. decembra 2008 o zmanjšanju pomoči iz Evropskega sklada za regionalni razvoj (ESRR) za operativni program v deželi Saška, ki je v regiji cilja 1 Zvezne republike Nemčije (1994-1999) v skladu z odločbo Komisije K(94) 1939/4 z dne 5. avgusta 1994, z Odločbo komisije K(94) 2273/4 z dne 22. avgusta 1994 in z odločbo Komisije K(94) 1425 z dne 6. septembra 1994.

Izrek

1. Odločba Komisije K(2008) 8465 konč. z dne 19. decembra 2008 o zmanjšanju pomoči iz Evropskega sklada za regionalni razvoj (ESRR) za operativni program v deželi Saška, ki je v regiji cilja 1 Zvezne republike Nemčije (1994-1999) v skladu z odločbo Komisije K(94) 1939/4 z dne 5. avgusta 1994, z Odločbo komisije K(94) 2273/4 z dne 22. avgusta 1994 in z odločbo Komisije K(94) 1425 z dne 6. septembra 1994 se razglasi za nično.

2. Evropska komisija nosi svoje stroške in stroške Zvezne republike Nemčije.

3. Kraljevina Nizozemska nosi svoje stroške.

(1) UL C 129, 6.6.2009.
SL Uradni list Evropske unije C 126/16

Sklep Splošnega sodišča z dne 28. februarja 2012 – Abdulrahim proti Svetu in Komisiji

(Zadeva T-127/09) (1)

(Skupna zunanja in varnostna politika - Omejevalni ukrepi za osebe in subjekte, povezane z Osama bin Ladnom, mrežo Al-Kaida in talibani - Uredba (ES) št. 881/2002 - Umik zainteresirane stranke s seznama zadevnih oseb in subjektov - Ničnostna tožba - Ustavitev postopka - Odškodninska tožba - Vzročna zveza - Neobstoj)

2012/C 126/32

Jezik postopka: angleščina

Stranke

Tožeča stranka: Abdulbasit Abdulrahim (London, Združeno kraljestvo) (zastopniki: sprva J. Jones, barrister, in M. Arani, solicitor, nato E. Grieves, barrister, in H. Miller, solicitor)

Toženi stranki: Svet Evropske unije (zastopnika: E. Finnegan in R. Szostak, zastopnika) in Evropska komisija (zastopnika: E. Paasivirta in G. Valero Jordana, zastopnika)

Predmet

Predlog za razglasitev delne ničnosti Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (UL, posebna izdaja v slovenščini, poglavje 18, zvezek 1, str. 294), kakor je bila spremenjena z Uredbo Komisije (ES) št. 1330/2008 z dne 22. decembra 2008 o stotretji spremembi Uredbe Sveta (ES) št. 881/2002 (UL, 2008, L 345, str. 60), ali te zadnje uredbe, in zahtevek za povračilo škode, ki naj bi bila povzročena s tema aktoma.

Izrek

1. Postopek v zvezi s predlogom za razglasitev ničnosti se ustavi.

2. Odškodninski zahtevek se zavrne.

3. Evropski komisiji se naloži, da mora poleg lastnih stroškov plačati stroške Abdulbasita Abdulrahima do dne 18. januarja 2011 iz naslova predloga za razglasitev ničnosti in da mora blagajni Splošnega sodišča povrniti zneske, ki so bili izplačani iz naslova pravne pomoči.

4. Abdulbasitu Abdulrahimu se poleg plačila lastnih stroškov naloži plačilo vseh stroškov Sveta Evropske unije in Komisije po 18. januarju 2011 iz naslova predloga za razglasitev ničnosti, ter vseh stroškov teh dveh institucij iz naslova odškodninskega zahtevka.

(1) UL C 167, 18.7.2009.
SL Uradni list Evropske unije C 238/16

Sklep Splošnega sodišča z dne 21. junija 2011 – Rosenbaum proti Komisiji

(Zadeva T-452/09 P) (1)

(Pritožba - Javni uslužbenci - Uradniki - Razvrstitev v naziv ob zaposlitvi - Upoštevanje delovnih izkušenj zadevne osebe - Člen 31 Statuta - Obveznost obrazložitve)

2011/C 238/27

Jezik postopka: nemščina

Stranke

Pritožnica: Eckehard Rosenbaum (Berlin, Nemčija) (zastopnik: H.-J. Rüber, odvetnik)

Drugi stranki v postopku: Evropska komisija (zastopnika: J. Currall in B. Eggers, zastopnika); in Svet Evropske unije (zastopnika: K. Zieléskiewicz in M. Bauer, zastopnika)

Predmet

Pritožba zoper sodbo Sodišča za uslužbence Evropske unije (drugi senat) z dne 10. septembra 2009 v zadevi Rosenbaum proti Komisiji (F-9/08, še neobjavljena v ZOdl.), s katero se predlaga razveljavitve te sodbe.

Izrek

1. Pritožba se zavrne.

2. Eckehard Rosenbaum nosi svoje stroške in stroške, ki jih je priglasila Evropska komisija v okviru tega postopka.

3. Svet Evropske unije nosi svoje stroške.

(1) UL C 11, 16.1.2010.
SL Uradni list Evropske unije C 328/30

Sklep Splošnega sodišča z dne 5. oktobra 2010 – Provincie Groningen in Provincie Drenthe proti Komisiji

(Zadeva T-69/09) (1)

(Ničnostna tožba - ESRR - Odločba o znižanju pomoči in o naložitvi delnega povračila izplačanih zneskov - Regionalne enote - Neobstoj neposrednega nanašanja - Nedopustnost)

2010/C 328/50

Jezik postopka: nizozemščina

Stranke

Tožeči stranki: Provincie Groningen (Nizozemska) in Provincie Drenthe (Nizozemska) (zastopnika: C. Dekker in E. Belhadj, odvetnika)

Tožena stranka: Evropska komisija (zastopnika: A. Steiblytė in W. Roels, zastopnika)

Predmet

Predlog za razglasitev ničnosti dela odločbe Komisije C(2008) 8355 z dne 11. decembra 2008 o znižanju finančne pomoči iz Evropskega sklada za regionalni razvoj (ESRR), ki je bila dodeljena na podlagi enotnega programskega dokumenta št. 97.07.13.003 v okviru Cilja 2 za regiji Groningen in Drenthe (Nizozemska) v skladu z odločbo Komisije C(1997) 1362 z dne 26. maja 1997.

Izrek

1. Tožba se kot nedopustna zavrže.

2. Provincie Groningen in Provincie Drenthe se naloži plačilo stroškov postopka.

(1) UL C 90, 18.4.2009.
SL Uradni list Evropske unije C 30/39

Sklep predsednika Splošnega sodišča z dne 25. novembra 2010 – United Phosphorus proti Komisiji

(Zadeva T-95/09 R III)

(Izdaja začasne odredbe - Direktiva 91/414/EGS - Odločba o nevključitvi napropamida v Prilogo I k Direktivi 91/414/EGS - Podaljšanje odložitve izvršitve)

2011/C 30/70

Jezik postopka: angleščina

Stranki

Tožeča stranka: United Phosphorus Ltd (Warrington, Cheshire, Združeno kraljestvo) (zastopnika: C. Mereu in K. Van Maldegem, odvetnika)

Tožena stranka: Evropska komisija (zastopnika: L. Parpala in F. Wilman, zastopnika)

Predmet

Predlog za podaljšanje odložitve izvršitve Odločbe Komisije z dne 7. novembra 2008 o nevključitvi napropamida v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedeno snov (UL L 326, str. 35).

Izrek

1. Odložitev izvršbe, določene v točki 1 Sklepa predsednika Sodišča prve stopnje z dne 28. aprila 2009 v zadevi United Phosphorus proti Komisiji (T-95/09 R, neobjavljen v Zodl.) se podaljša do 31. decembra 2011, vendar najkasneje do dneva razglasitve odločbe v postopku v glavni stvari, če bo ta sprejeta pred tem datumom.
SL Uradni list Evropske unije C 134/35

Sklep Splošnega sodišča z dne 24. marca 2010 – Hansen proti Komisiji

(Zadeva T-6/09) (1)

(„Odškodninska tožba - Posledice jedrske nesreče pri Thuleju (Grenlandija) za javno zdravje - Direktiva 96/29/Euratom - Nesprejetje ukrepov s strani Komisije proti državi članici - Očitno povsem pravno neutemeljena tožba“)

2010/C 134/60

Jezik postopka: angleščina

Stranki

Tožeča stranka: Bent Hansen (Aarslev, Danska) (zastopnik: I. Anderson, odvetnik)

Tožena stranka: Evropska komisija (zastopnika: E. White in M. Patakia, zastopnika)

Predmet

Odškodninska tožba iz naslova škode, ki naj bi tožeči stranki nastala, ker Komisija ni sprejela potrebnih ukrepov, v skladu s katerimi bi bila Kraljevina Danska zavezana sprejeti zakone in druge predpise za uskladitev z Direktivo Sveta 96/29/EURATOM z dne 13. maja 1996 o določitvi temeljnih varnostnih standardov za varstvo zdravja delavcev in prebivalstva pred nevarnostmi zaradi ionizirajočega sevanja (UL L 159, str. 1) in jih uporabiti za delavce, vpletene v jedrsko nesrečo pri Thuleju (Grenlandija).

Izrek

1. Tožba se zavrne.

2. Bentu Hansnu se naloži plačilo stroškov.

(1) UL C 69, 21.3.2009.
SL Uradni list Evropske unije C 282/47

Sklep Sodišča prve stopnje z dne 5. oktobra 2009 – Landesanstalt für Medien Nordrhein-Westfalen proti Komisiji

(Zadeva T-2/08) (1)

(„Ničnostna tožba - Državne pomoči - Neobstoj posamičnega zadevanja - Nedopustnost“)

2009/C 282/90

Jezik postopka: nemščina

Stranke

Tožeča stranka: Landesanstalt für Medien Nordrhein-Westfalen (Düsseldorf, Nemčija) (zastopnika: A. Rosenfeld in G.-B. Lehr, odvetnika)

Tožena stranka: Komisija Evropskih skupnosti (zastopnika: K. Gross in B. Martenczuk, zastopnika)

Intervenient v podporo tožeče stranke: Zvezna republika Nemčija (zastopnika: M. Lumma in J. Möller, zastopnika)

Predmet

Predlog za razglasitev ničnosti Odločbe Komisije 2008/708/ES z dne 23. oktobra 2007 o državni pomoči C 34/06 (ex N 29/05, ex CP 13/04), ki jo želi izvajati Zvezna republika Nemčija za uvedbo digitalne zemne televizije (DVB-T) v Severnem Porenju-Vestfaliji (UL 2008, L 236, str. 10).

Izrek

1. Tožba se zavrže kot nedopustna.

2. Landesanstalt für Medien Nordrhein-Westfalen nosi svoje stroške in stroške, ki jih je priglasila Komisija Evropskih skupnosti.

3. Zvezna republika Nemčija nosi svoje stroške.

(1) UL C 64, 8.3.2008.
SL Uradni list Evropske unije C 174/21

Sklep Splošnega sodišča z dne 16. aprila 2012 – de Brito Sequeira Carvalho proti Komisiji

(Zadeva T-40/07 REV in T-62/07 REV P) (1)

(Postopek - Zahteva za revizijo - Novo dejstvo - Odsotnost - Nedopustnost)

2012/C 174/34

Jezik postopka: francoščina

Stranki

Pritožnik: José António de Brito Sequeira Carvalho (Bruselj, Belgija) (zastopnik: M. Boury, odvetnik)

Druga stranka v postopku: Evropska komisija (zastopnika: J. Currall in D. Martin, zastopnika)

Predmet

Zahteva za revizijo sodbe Splošnega sodišča z dne 5. oktobra 2009 v združenih zadevah de Brito Sequeira Carvalho in Komisija proti Komisiji in de Brito Sequeira Carvalho (T-40/07 P in T-62/07 P, še neobjavljena v ZOdl.).

Izrek

1. Zahteva za revizijo se zavrne kot nedopustna.

2. Vsaka stranka nosi svoje stroške.

(1) UL C 82, 14.4.2007.
SL Uradni list Evropske unije C 80/18

Sklep Splošnega sodišča z dne 21. januarja 2011 – Vtesse Networks proti Komisiji

(Zadeva T-54/07) (1)

(Ničnostna tožba - Državne pomoči - Telekomunikacije - Davek na nestanovanjsko lastnino podjetij v Združenem kraljestvu - Odločba o ugotovitvi, da zadevni ukrep ne pomeni pomoči - Neobstoj posamične prizadetosti - Nedopustnost)

2011/C 80/35

Jezik postopka: angleščina

Stranke

Tožeča stranka: Vtesse Networks Ltd (Hertford, Hertfordshire, Združeno kraljestvo) (zastopnika: H. Mercer, barrister, in J. Ballard, solicitor)

Tožena stranka: Evropska komisija (zastopnika: N. Khan in H. van Vliet, zastopnika)

Intervenienti v podporo tožeče stranke: AboveNet Communications UK Ltd (London, Združeno kraljestvo), Gamma Telecom Ltd (Newbury, Berkshire, Združeno kraljestvo) in VTL (UK) Ltd (Egham, Surrey, Združeno kraljestvo) (zastopniki: I. Forrester, QC, C. Arhold in K. Struckmann, odvetniki)

Intervenientki v podporo tožene stranke: British Telecommunications plc (London) (zastopnika: G. Robert in C. Berg, solicitors) in Združeno kraljestvo Velika Britanija in Severna Irska (zastopniki: V. Jackson, zastopnik, skupaj s C. Vajda, QC, in T. Morshead, barrister)

Predmet

Predlog za razglasitev delne ničnosti Odločbe Komisije 2006/951/ES z dne 12. oktobra 2006 o davku na nestanovanjsko lastnino, ki ga Združeno kraljestvo odmerja za telekomunikacijsko infrastrukturo v Združenem kraljestvu (C-4/2005 (prej NN 57/2004, prej CP 26/2004)) (UL L 383, str. 70).

Izrek

1. Tožba se kot nedopustna zavrže.

2. Družba Vtesse Networks Ltd nosi svoje stroške in stroške, ki jih je v tem postopku priglasila Evropska komisija.

3. Združeno kraljestvo Velika Britanija in Severna Irska, družbe AboveNet Communications UK Ltd, Gamma Telecom Ltd, VTL (UK) Ltd in British Telecommunications plc nosijo svoje stroške.

(1) UL C 82, 14.4.2007.
SL Uradni list Evropske unije C 301/37

Sklep Sodišča prve stopnje z dne 23. septembra 2008 – Dyckerhoff Polska proti Komisiji

(Zadeva T-196/07) (1)

(„Ničnostna tožba - Direktiva 2003/87/ES - Sistem za trgovanje s pravicami do emisije toplogrednih plinov - Nacionalni načrt razdelitve pravic do emisije za Poljsko za obdobje od 2008 do 2012 - Odločba Komisije o nenasprotovanju pod nekaterimi pogoji - Pristojnost držav članic pri posamični razdelitvi pravic do emisije - Neobstoj neposrednega navezovanja - Nedopustnost“)

(2008/C 301/62)

Jezik postopka: poljščina

Stranki

Tožeča stranka: Dyckerhoff Polska sp. z o.o. (Sitkówka-Nowiny, Poljska) (zastopnika: P. K. Rosiak in F. Puel, odvetnika)

Tožena stranka: Komisija Evropskih skupnosti (zastopnika: U. Wölker in K. Herrmann, zastopnika)

Predmet

Predlog za razglasitev ničnosti Odločbe Komisije C(2007) 1295 konč. z dne 26. marca 2007 o nacionalnem načrtu razdelitve pravic do emisije toplogrednih plinov, o katerem je Poljska za obdobje 2008-2012 obvestila Komisijo skladno z Direktivo 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32).

Izrek

1) Tožba se zavrže kot nedopustna.

2) Dyckerhoff Polska sp. z o.o. nosi svoje stroške in stroške, ki jih je priglasila Komisija.

(1) UL C 170, 21.7.2007.
SL Uradni list Evropske unije C 327/26

Sklep predsednika Sodišča prve stopnje z dne 18. marca 2008 – Aer Lingus Group proti Komisiji

(Zadeva T-411/07 R)

(„Začasna odredba - Nadzor nad koncentracijami - Odločba, s katero je bilo ugotovljeno, da koncentracija ni združljiva s skupnim trgom - Člen 8(4) in (5) Uredbe (ES) št. 139/2004 - Predlog za odložitev izvršitve in za sprejetje začasnih ukrepov - Ukrep, ki ni skladen s porazdelitvijo pristojnosti med institucijami - Pristojnosti Komisije - Začasni ukrepi, naslovljeni na intervenienta - Predlog za odložitev izvršitve - Dopustnost - Neobstoj fumus boni juris - Neobstoj nujnosti - Neobstoj resne in nepopravljive škode - Nastanek škode, ki je odvisna od prihodnjih negotovih dogodkov - Nezadostna obrazložitev - Tehtanje vseh interesov“)

(2008/C 327/49)

Jezik postopka: angleščina

Stranki

Tožeča stranka: Aer Lingus Group plc (Dublin, Irska) (zastopniki: A. Burnside, solicitor, in B. van de Walle de Ghelcke in T. Snels, odvetnika)

Tožena stranka: Komisija Evropskih skupnosti (zastopniki: X. Lewis, É. Gippini Fournier in S. Noë, zastopniki)

Intervenient na strani tožene stranke: Ryanair Holdings plc (Dublin, Irska) (zastopniki: J. Swift, QC, V. Power, A. McCarthy in D. Hull, solicitors, G. Berrisch, odvetnik)

Predmet

Predlog za sprejetje začasnih ukrepov, in sicer, prvič, za izdajo sklepa, s katerim naj se Komisiji naloži, da sprejme določene ukrepe glede deleža Ryanair Holdings plc v tožeči stranki, drugič, podredno, za izdajo sklepa s podobnim učinkom zoper Komisijo ali Ryanair Holdings plc in, tretjič, za odložitev izvršitve odločbe Komisije C(2007) 4600 konč. z dne 11. oktobra 2007, s katero je bila zavrnjena zahteva tožeče stranke, naj Komisija začne postopek na podlagi člena 8(4) Uredbe Sveta (ES) št. 139/2004 z dne 20. januarja 2004 o nadzoru koncentracij podjetij (UL L 24, str. 1) in sprejme začasne ukrepe na podlagi člena 8(5) te uredbe.

Izrek

1) Predlog za izdajo začasne odredbe se zavrne.